Loki Kesgard

## Megjelenés

### Ember

178cm magas alapvetően sötét bőrű srác elég különleges bőrrel, ugyanis a testét teljes egészében szeplők borítják. A szemei farkas léte miatt élénk narancssárgák, a fogai pedig hegyesek, jelezve, hogy a hús szimpatikusabb napi táplálék, mint a zöldségek. A korához és a fajtájához képest alultáplált, mondhatni egészségtelenül vékony és emiatt nincs is épp ereje teljében. A haját mindig rövidre nyírja. Jobb szeret bő pólókat vagy pulcsikat hordani, hogy takarja a „gyengeségét.”
A jobb lábára kissé sántít, a bokájától a vádliján át a térdéig egy kígyószerű heg tekeredik fel. Ezek mellett a háta is sebekkel tűzdelt, a szája jobb oldalt kicsit meg van vágva és a bal szeme alatt is van egy aprócska vágás, amit ezüst okozott.

### Fél-ember

Az emberi külseje mellé társulnak még a farkas fülek és a farkincája, illetve a karmai. Ezek mindegyike sötétbarna, narancssárgás foltokkal.

### Farkas

Egy, már lassan kifejledőben lévő kölyökfarkas. A bundája különleges, hasonlít az eredeti bőrszínéhez, de mintha megcserélődött volna a színfelállása. Fekete alapon narancssárgás/barnás foltokkal van tele. A többiekhez képest még alacsony. Körülbelül akkora, mint egy omega, de még nem éri el Alexis méretét. Ebben a formában is narancssárga szemei vannak, a hegei pedig ugyanúgy ott virítanak a testén.

## Jellem

Visszahúzódó és csöndes. Nem az a domináns srác, jobb szeret inkább eltűnni a tömegben, mint sem a reflektorfénybe kerülni. Megtanulta már, hogy nem az a legjobb, ha odafigyelnek rá. Nem adja könnyen a bizalmát és nagyon nehezen nyílik meg, de aki el tudja érni, hogy a falai mögé engedje, az rájöhet, hogy valójában egy törődő, figyelmes és végsőkig hűséges srácról van szó.

Rengeteg szeretet van benne, amit még tanul kimutatni, de mellette retteg is attól, hogy elveszti a körülötte lévőket. Az élete nagy részét egy olyan ember mellett töltötte, aki a kínzáson kívül semmi máshoz nem értett, így a barátkozás számára nem olyan sima ügy, mint más gyerekeknek.

Ha megijed, vagy fenyegetve érzi magát, könnyen támadhat, vagy bezárkózhat. Mindkét esetben kiszámíthatatlan, de korántsem olyan erős, mint egy kifejledt vérfarkas. Ennek ellenére erőset harap és simán letépi tőből valaki karját, ha olyanja van.

Elsőre nehéz lehet vele szót érteni még akkor is, ha beszélgetésre adná a fejét, mert csak svédül tud folyékonyan beszélni, az angolt épp, hogy csak töri. Caroline miatt kezdte el tanulni és komoly erőfeszítésébe telik megérteni is, nem, hogy beszélni.
Háttér: Két éves volt, amikor a családját megtalálta Kian. A két vérfarkas elszeparálva élt a természetfelettiektől. Megpróbáltak beilleszkedni az emberek közé, hogy a gyermeküket ne keverjék bele a háborúzásba, de nem volt szerencséjük.

Kiannek remek kapcsolatai voltak és könnyedén rájött, hogy milyen „szörnyetegekből” is állt **Loki** családja. Megfenyegette a fiú szüleit, hogy adják neki a gyermeket, de a szavak nem használtak, így saját kezűleg végzett velük és elrabolta az akkor még épp, hogy beszélni tudó **Lokit**.

Amióta csak az eszét tudja, a falkával élt és mellettük nőtt fel. Kian tíz éves koráig folyamatosan verte és kínozta, hogy felgyorsítsa a farkas oldalának teljes előjövetelét és meggyorsítsa a teliholdak általi átváltozását, így az átlaghoz képest hamar tapasztalta, mivel jár vérfarkasnak lenni.

Az első telihold után összeeresztette a társaival és azóta van velük. Amíg a férfi vezetése alatt voltak nem ismert mást a fájdalmon kívül. Kiannek nem volt nehéz dolga olyanra formálni őt, amilyenre csak akarta.

## Múlt

### Ripville

A negyedik kör végén esett be Ripvillebe egy event karakter (Kian) oldalán. A férfi Evan nevelőapja volt és egy csapat vérfarkassal tervezte széttépetni Carolinet. Ennek a falkának volt a tagja Loki. Szerencsére a lány adott nekik egy második esélyt és végül Kian halálával el is nyerte az egész falka bizalmát, így a bagázs új alfára tett szert, Caroline pedig egy egész falka vérfarkasra.

Caroline és Evan örökbefogadták és mivel kiskorú volt, így amikor a kicsik öregedtek öt évet, ő is öregedett, így most 21.

## Képességek

* Alakváltás
	+ (fél-ember, farkas): kontrollált alakváltás, kivétel teliholdkor. A fél-farkas alakja nem él, mivel Kian az átok egy részét levette róluk.
* Kifinomult hallás és szaglás
	+ majdnem olyan jók az érzékei, mint Xaviernek, tekintettel arra, hogy folyamatosan figyel mindenre maga körül. Megtanult félni, így állandóan megfigyeli a környezetét.
* Fizikai erő
	+ A fizikai ereje jóval nagyobb, mint egy átlagemberé, de még koránt sem elég erős és nem csak a kora miatt.
* Érzelmek érzékelése
	+ Átfutnak rajta mások érzelmei és ki is tudja szagolni azokat
* Állati ösztönök
* Halhatatlanság
	+ Huszonöt éves koruk környékén megállnak az öregedésben és addig életben maradnak, míg valaki nem végez velük. Átlagos fegyverek nem hatnak rajta, csak speciális anyagok.

## Gyengeségek

* Ezüst
* Farkasfű
* Más természetfeletti lények meg tudják sebezni, de relative gyorsan gyógyul. A mélyebb sebek nyomot hagynak.
* Fej leválasztás
* Szív kitépés
* A szaglását és hallását hirtelen hangokkal, vízbe ugrással, egyéb intenzív illatokkal meg lehet zavarni
* Érzékeny a nagyon magas frekvenciájú hangokra
* Teliholdkor nem tudja kontrollálni az átváltozását

## Kapcsolatok

Caroline
nevelőanya
Evan
nevelőapa
Melody
kistesó
Falka
## Egyéb

16 évesen került be
A vérfarkasok átkát Kian megszűntette, így csak teliholdkor változik át. A farkasa összeolvadt vele.
Gregori miatt áthatolhatatlan elmevédelme van, ami jelez a Kárpátinak, ha valaki bele akarna mászni a fejébe